Nils Utsi

Nils Reidar Utsi (riegádan suoidnemánu 22. beaivvi 1943 Deanus, jápmán ođđajagemánu 1. beaivvi 2019) lei Norgga beale sámi neavttár, dramatihkar ja teáhterbagadalli Deanus Finnmárkkus eret. Nils Utsi beaggigođii viidát Norggas go son nevttii Ánte áhči mánáid-TV-ráiddus Ánte. Ráidu sáddejuvvui NRK:s vuosttaš geardde 1976:s ja 1977:s, ja Utsi barggai sámi oassálastiid bagadallin. Vuosttaš sámi guhkesfilmmas Ofelaš (1987), man Nils Gaup rešisserii, lei sus guovddáš sadji. Filbma oaččui Oscar-nominašuvnna.

 Gáldut 

Kategoriija:Sápmelaš neavttárat